**แผนปฏิบัติการกองทุนเพื่อการสืบสวนและสอบสวนคดีอาญา**

**ประจำปีบัญชี ๒๕๖1**

**๑. หลักการและเหตุผล**

 ตาม พ.ร.บ.ตำรวจแห่งชาติ พ.ศ.๒๕๔๗ ลักษณะที่ ๗ กองทุนเพื่อการสืบสวนและสอบสวนคดีอาญา มาตรา ๑๑๒-๑๑๗ ได้กำหนดให้สำนักงานตำรวจแห่งชาติจัดตั้งกองทุนขึ้นมาเรียกว่า กองทุนเพื่อการสืบสวนและสอบสวนคดีอาญา พร้อมทั้งกำหนดให้มีกระบวนการวิธีการบริหารจัดการขึ้นในรูปคณะกรรมการบริหารซึ่งการดำเนินการของกองทุนนั้นได้ดำเนินการมาอย่างต่อเนื่องนับแต่ พ.ร.บ.ตำรวจแห่งชาติ พ.ศ.๒๕๔๗ มีผลบังคับใช้วัตถุประสงค์ของการจัดตั้งกองทุนนี้เพื่อสนับสนุนงานสืบสวนและสอบสวนคดีอาญาโดยการจัดสรรเงินให้กับหน่วยที่ปฏิบัติงานด้านสืบสวนสอบสวน สำหรับเป็นค่าใช้จ่ายในการเดินทางไปราชการ ค่าใช้จ่ายในการสนับสนุนและรวบรวมพยานหลักฐาน ทำให้หลักฐานในคดีมีคุณภาพมากขึ้น ค่าตอบแทนบุคคลภายนอกผู้ให้ข้อมูลข่าวสาร เพื่อการสืบสวนติดตามจับกุมหรือสืบสวนสอบสวนคดีอาญาอันจะนำไปสู่ผลสำเร็จแห่งคดี และเป็นเงินสินบนแก่ผู้แจ้งเบาะแส ตามประกาศสืบจับและให้สินบนของสำนักงานตำรวจแห่งชาติ จนสามารถจับกุมผู้ต้องหา

สำหรับในปีบัญชี ๒๕๖1 กองทุนเพื่อการสืบสวนและสอบสวนคดีอาญา จะมีเงินสำหรับกองทุน จำนวน 1,090,๐๐๐,๐๐๐ บาท โดยแยกเป็น

 ๑) เงินกองทุนฯ งบประมาณปีบัญชี ๒๕๖๑ จำนวน ๕๕๐,๐๐๐,๐๐๐ บาท

 ๒) ประมาณการค่าปรับปีบัญชี ๒๕๖1 จำนวน 540,000,000 บาท

 ดังนั้น เพื่อให้การบริหารกองทุนเพื่อการสืบสวนและสอบสวนคดีอาญาประจำปีบัญชี ๒๕61 เป็นไปด้วยความเรียบร้อยบรรลุตามวัตถุประสงค์ เป้าหมายและเจตนารมณ์ของการจัดตั้งกองทุนนี้ขึ้นมา สำนักงานตำรวจแห่งชาติ จึงได้จัดทำแผนปฏิบัติการกองทุนเพื่อการสืบสวนและสอบสวนคดีอาญาประจำปีบัญชี ๒๕๖1ขึ้น ภายใต้กรอบของกฎหมาย ระเบียบ และข้อบังคับที่เกี่ยวข้องและสอดคล้องรองรับกับแผนยุทธศาสตร์กองทุนเพื่อการสืบสวนและสอบสวนคดีอาญาปีบัญชี ๒๕๖๐-๒๕๖๔ เพื่อใช้เป็นกรอบแนวทางในการบริหารและปฏิบัติของกองทุนและหน่วยงานที่เกี่ยวข้องต่อไปโดยมีองค์ประกอบที่สำคัญ คือ

**๒. วิสัยทัศน์**

เป็นกองทุนที่มีประสิทธิภาพและมุ่งมั่นสนับสนุนการปฏิบัติงานของตำรวจในการสืบสวนและสอบสวนคดีอาญา

**๓. ภารกิจ**

สนับสนุนค่าใช้จ่ายในการสืบสวนและสอบสวนคดีอาญาตามระเบียบคณะกรรมการบริหารกองทุนฯ กำหนด

**๔. วัตถุประสงค์**

เพื่อสนับสนุนการปฏิบัติงานของข้าราชการตำรวจในการทำหน้าที่เกี่ยวกับการสืบสวนและสอบสวนคดีอาญาให้มีประสิทธิภาพ

**๕. เป้าหมาย**

๕.๑ นำส่งเงินค่าเปรียบเทียบปรับคดีอาญาฯเข้ากองทุนฯ ถูกต้อง ครบถ้วนตามวงรอบที่กำหนด

๕.๒ มีเกณฑ์การจัดสรรที่เหมาะสมต่อการสืบสวนสอบสวนคดีอาญา

๕.๓ ผู้ปฏิบัติสามารถนำเงินกองทุนไปใช้ในการสืบสวนสอบสวนคดีอาญาได้อย่างถูกต้อง รวดเร็ว ทันเวลา

๕.๔ การบริหารและใช้จ่ายเงินกองทุนเป็นไปอย่างมีประสิทธิภาพ

๕.๕ เจ้าหน้าที่ตำรวจที่ปฏิบัติงานสืบสวนสอบสวนมีความพอใจต่อการดำเนินงานของกองทุน

๕.๖ พัฒนาการบริหารจัดการกองทุนให้มีประสิทธิภาพยิ่งขึ้น

**๖. แผนปฏิบัติการกองทุนเพื่อการสืบสวนและสอบสวนคดีอาญา ประจำปีบัญชี ๒๕๖1**

**๖.๑ แผนการบริหารและจัดการด้านการเงิน**

|  |  |  |  |  |  |  |
| --- | --- | --- | --- | --- | --- | --- |
| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ**  | **หน่วยรับผิดชอบ** |
| 6.1.1 นำส่งเงินค่าปรับเข้ากองทุนฯ ถูกต้อง ครบถ้วน ตามวงรอบที่กำหนด | ตรวจสอบรายงานการนำส่งเงินกองทุนฯ ตามวงรอบที่กำหนด | เพื่อให้มีประสิทธิภาพในการรับนำส่งเงินค่าปรับเข้ากองทุนเพื่อการสืบสวนและสอบสวนคดีอาญา | เรียกรายงาน/ตรวจสอบ/ทำหนังสือทวงถาม(กรณีไม่ส่งเงิน) | ร้อยละของจำนวนหน่วยงานผู้เบิกนำส่งเงินค่าปรับเข้ากองทุนถูกต้องครบถ้วนตามวงรอบครบทุกหน่วย | - | กง. |
| ๖.๑.๒ รายงานผลการใช้จ่ายเงินกองทุนฯ ถูกต้อง ภายในเวลาที่กำหนด | ตรวจสอบรายงานผลการใช้จ่ายเงินในระบบ[www.financecop.com/ policenew](http://www.financecop.com/%20%20policenew) | เพื่อให้มีรายงานผลการดำเนินงานด้านการเงินของกองทุนเพื่อการสืบสวนและสอบสวนคดีอาญาที่ถูกต้อง | เรียกรายงาน/ตรวจสอบ/ทำหนังสือทวงถาม(กรณีรายงานไม่ถูกต้องหรือไม่รายงานผลการใช้จ่ายเงิน) | ร้อยละของจำนวนหน่วยที่รายงานไม่ถูกต้องและไม่ทันเวลาลดลงเมื่อเทียบกับปีที่ผ่านมา | 60,000 | กง. |
| ๖.๑.๓ ผู้ปฏิบัติสามารถนำเงินกองทุนไปใช้ในการสืบสวนสอบสวนคดีอาญาได้อย่างถูกต้อง รวดเร็ว ทันเวลา | ๑. สร้างช่องทางในการติดต่อ สื่อสารกับกองทุนสืบสวนฯ  | เพื่อให้คำแนะนำหัวหน้าและเจ้าหน้าที่หน่วยบริหารเงินกองทุนมีความรู้ความเข้าใจในระเบียบข้อบังคับและหลักเกณฑ์การใช้จ่ายเงินกองทุนฯ | สร้างช่องทางการถามตอบ/ตรวจสอบ/ตอบคำถาม | มีช่องทางในการติดต่อสื่อสารกับกองทุนที่มีความสะดวก รวดเร็วในการติดต่อสื่อสารภายในมากขึ้น | - | กง. |
| ๒. โครงการฝึกอบรมเพื่อพัฒนาบุคลากรกองทุนเพื่อการสืบสวนและสอบสวนคดีอาญา | เพื่อให้หัวหน้าและเจ้าหน้าที่หน่วยบริหารเงินกองทุนมีความรู้ความเข้าใจในระเบียบข้อบังคับและหลักเกณฑ์การใช้จ่ายเงินกองทุนฯได้อย่างถูกต้อง | กำหนดแผนการฝึกอบรม/ขออนุมัติโครงการ/ดำเนินการฝึกอบรม/ประเมินการฝึกอบรม/รายงานการฝึกอบรม | ผู้เข้ารับการฝึกอบรมมีความรู้ความเข้าใจมากขึ้น  |  | กง. |

**๖.๒ แผนด้านการสนองประโยชน์ต่อผู้มีส่วนได้ส่วนเสีย**

|  |  |  |  |  |  |  |
| --- | --- | --- | --- | --- | --- | --- |
| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ**  | **หน่วยรับผิดชอบ** |
| ๖.๒.๑ เจ้าหน้าที่ตำรวจที่ปฏิบัติงานด้านสืบสวนและสอบสวนมีความพึงพอใจต่อการดำเนินงานของกองทุนฯมากขึ้น | สำรวจความพึงพอใจของเจ้าหน้าที่ตำรวจที่ปฏิบัติงานด้านสืบสวนและสอบสวนต่อการดำเนินงานของกองทุนฯ ประจำปีบัญชี ๒๕61 | เพื่อศึกษาความพึงพอใจของเจ้าหน้าที่ตำรวจที่ปฏิบัติงานด้านสืบสวนและสอบสวนต่อการดำเนินงานของกองทุนฯ | ดำเนินการสำรวจโดยหน่วยงานด้านการวิจัยของ ตร. หรือ จัดจ้างสถาบันการศึกษาเป็นที่ปรึกษา | ร้อยละความพึงพอใจของเจ้าหน้าที่ตำรวจที่ปฏิบัติงานด้านสืบสวนและสอบสวนต่อการดำเนินงานของกองทุนฯ ประจำปีบัญชี ๒๕61 | 800,000\*ขอรับสนับสนุนงบประมาณจาก ตร. | วจ. |
| ๖.๒.๒ กองทุนฯ มีการปรับปรุงการดำเนินงานตรงตามข้อเสนอแนะของผู้มีส่วนได้ส่วนเสียไปในทางที่ดีขึ้น | จัดทำแผนปรับปรุงการให้บริการจากผลสำรวจความพึงพอใจของผู้มีส่วนได้ส่วนเสีย ประจำปีบัญชี 2561 | เพื่อสนับสนุนการมีส่วนร่วมของผู้มีส่วนได้ส่วนเสียของหน่วยบริหารเงินกองทุนฯ และเพื่อให้กองทุนฯ มีการปรับปรุงการดำเนินงานตรงตามข้อเสนอแนะของผู้มีส่วนได้ส่วนเสีย | 1. กำหนดแผนงาน/โครงการของหน่วยรับผิดชอบระดับ ตร. ตามข้อเสนอแนะของผู้มีส่วนได้ส่วนเสียจากผลสำรวจความพึงพอใจ ประจำปีบัญชี 25602. นำข้อเสนอแนะของผู้แทนหน่วยบริหารเงินกองทุนฯ ระดับ บช. มาปรับปรุงแก้ไข3. จัดประชุมคณะอนุกรรมการเพื่อจัดทำแผนปรับปรุงฯ และติดตามผลการปฏิบัติงาน ไม่น้อยกว่า 2 ครั้ง/ปี | ระดับความสำเร็จของการดำเนินการตามแผนปรับปรุงฯ ประจำปีบัญชี 2561 | 300,000 | วจ. |

**๖.๓ แผนด้านการปฏิบัติการ**

|  |  |  |  |  |  |  |
| --- | --- | --- | --- | --- | --- | --- |
| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| 6.3.1 หน่วยบริหารเงินกองทุนฯ รายงานผลการวิเคราะห์และผลการปฏิบัติงานจากการใช้เงิน ครบถ้วนและทันกำหนดเวลาและกองทุนฯ มีผลการปฏิบัติงานจากการใช้เงินที่ดีขึ้น | รวบรวมสถิติการรายงานผลการวิเคราะห์และผลการปฏิบัติงานจากการใช้เงินของหน่วยบริหารเงินกองทุน | เพื่อทราบรายงานผลการวิเคราะห์และผลการปฏิบัติงานจากการใช้เงินของหน่วยบริหารเงินกองทุน และนำเสนอผู้บังคับบัญชาเพื่อใช้เป็นข้อมูลด้านการบริหารกองทุน | 1. กำหนดให้ผู้แทนหน่วยบริหารเงินกองทุนฯ (ระดับ บช.) รายงานผลการวิเคราะห์และผลการปฏิบัติงานจากการใช้เงินมายังกองทุนฯ (วจ.) ภายในวันที่ 15 ของเดือนถัดไป2. นำเสนอผู้บริหารกองทุนฯ เพื่อเป็นข้อมูลประกอบการตัดสินใจไตรมาสละ 1 ครั้ง3. กำหนดกิจกรรมย่อยเพื่อสนับสนุนให้กองทุนมีผลการปฏิบัติงานจากการใช้เงินที่ดีขึ้น | ร้อยละของหน่วยบริหารเงินกองทุนที่รายงานผลการวิเคราะห์และผลการปฏิบัติงานจากการใช้เงิน ครบถ้วนและทันกำหนดเวลา | 200,000 | วจ. |
| 6.3.2 การบริหารและการใช้จ่ายเงินกองทุนฯ เป็นไปตามวัตถุประสงค์การจัดตั้งกองทุนฯ | โครงการฝึกอบรมเพื่อพัฒนาบุคลากรกองทุนเพื่อการสืบสวนและสอบสวนคดีอาญา | เพื่อให้หัวหน้าและเจ้าหน้าที่หน่วยบริหารมีความรู้ความเข้าใจในระเบียบข้อบังคับและหลักเกณฑ์การใช้จ่ายเงินกองทุนฯ ได้อย่างถูกต้อง สามารถลดข้อผิดพลาดจากการปฏิบัติงานได้ | กำหนดแผนการฝึกอบรม/ขออนุมัติโครงการ/ดำเนินการฝึกอบรม/ประเมินการฝึกอบรม/รายงานผลการฝึกอบรม | ผู้ผ่านการอบรมมีความรู้ความเข้าใจเพิ่มขึ้น | 5,300,000 | กง. |

**๖.๔ แผนด้านการบริหารพัฒนาทุนหมุนเวียน**

| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| --- | --- | --- | --- | --- | --- | --- |
| ๖.๔.๑ พัฒนาประสิทธิภาพระบบการบริหารงานทุนหมุนเวียน | จัดทำแผนบริหารจัดการที่มีประสิทธิภาพ - ทบทวนแผนยุทธศาสตร์ - แผนปฏิบัติการประจำปี | 1. เพื่อเป็นกรอบในการปฏิบัติของหน่วย/ส่วนที่เกี่ยวข้อง2. เพื่อให้มั่นใจว่ามีแนวทางในการสร้างความสําเร็จให้กับเป้าหมายที่กําหนดไว้3. เพื่อให้แผนที่วางไว้มีความเป็นไปได้และใกล้เคียงกับการที่จะปฏิบัติจริงให้มากที่สุด 4. เพื่อใช้ในการกําหนดงบประมาณค่าใช้จ่ายประจําปี | 1. รวบรวมข้อมูลผลการปฏิบัติตามแผนปีก่อนหน้า เพื่อทราบปัญหา/อุปสรรค/ข้อขัดข้อง2. นำข้อแนะนำของคณะกรรมการหรือผู้บริหารมาปรับปรุงแก้ไข 3. จัดประชุมคณะอนุกรรมการเพื่อทบทวนยุทธศาสตร์ฯ และจัดทำร่างแผนปีฯ ไม่น้อยกว่า 2 ครั้ง/ปี | ระดับความสำเร็จในการจัดทำ/ทบทวนแผนยุทธศาสตร์และแผนปฏิบัติการประจำปีบัญชี ๒๕๖1 | 500,000 | ผอ. |
| 6.4.2 ปรับปรุงพัฒนาประสิทธิภาพด้านสารสนเทศของกองทุน ให้สามารถใช้ประโยชน์ได้อย่างมีประสิทธิภาพยิ่งขึ้น | จัดทำ/ทบทวนแผนแม่บทสารสนเทศประจำปี ๒๕๖๐-๒๕๖๔ และแผนปฏิบัติการสารสนเทศประจำปี | เพื่อพัฒนาระบบสารสนเทศให้มีประสิทธิภาพตอบสนองและสนับสนุนต่อแผนยุทธศาสตร์ทั้งวิสัยทัศน์ ภารกิจ และกลยุทธ์ของทุนหมุนเวียน | ๑. เลขานุการคณะอนุกรรมการฯ จัดทำแผนแม่บทสารสนเทศประจำปี ๒๕๖๐-๒๕๖๔ และแผนปฏิบัติการสารสนเทศประจำปี2. นำเข้าที่ประชุมคณะอนุกรรมการฯ ด้านการบริหารจัดการสารสนเทศเพื่อร่วมกันพิจารณาให้ความเห็นชอบแผนแม่บทสารสนเทศประจำปี ๒๕๖๐-๒๕๖๔ และแผนปฏิบัติการสารสนเทศประจำปี๓. จัดประชุมคณะอนุกรรมการฯ ด้านการบริหารจัดการสารสนเทศปีละ ๒ ครั้ง เพื่อติดตามผลการดำเนินงานตามแผนปฏิบัติการประจำปี | ระดับความสำเร็จของการจัดทำแผนแม่บทสารสนเทศประจำปี ๒๕๖๐-๒๕๖๔ และแผนปฏิบัติการสารสนเทศประจำปี | 101,300 | ศทก. |
| 6.4.3 เสริมสร้างความรู้ความเข้าใจและความชำนาญของเจ้าหน้าที่ เพื่อลดปัญหาและอุปสรรคที่เกิดขึ้นในการทำงาน | ๑. พัฒนาบุคลากรผู้ดูแลระบบสารสนเทศของกองทุนให้มีความรู้เกี่ยวกับระบบเทคโนโลยีสารสนเทศและการสื่อสารจากสถาบันการศึกษาของรัฐหรือหน่วยงานภาคเอกชน  | เพื่อให้เจ้าหน้าที่ผู้ดูแลระบบสารสนเทศด้านการประชาสัมพันธ์ของกองทุนฯมีความรู้เกี่ยวกับระบบเทคโนโลยีสารสนเทศเพิ่มขึ้น | 1. บก.สสท. จัดเจ้าหน้าที่เทคนิคเข้ารับการอบรม สัมมนาจากหน่วยงานภาครัฐและภาคเอกชน2. บก.สสท. ส่งเจ้าหน้าที่เข้ารับการอบรมความรู้เกี่ยวกับระบบเทคโนโลยีสารสนเทศ | เจ้าหน้าที่ผู้ดูแลระบบสารสนเทศด้านการประชาสัมพันธ์ของกองทุนฯได้รับการอบรมความรู้เกี่ยวกับระบบเทคโนโลยีสารสนเทศ จำนวน ๓ หลักสูตร/ปีงบประมาณ | 96,๐๐๐ | บก.สสท. |
|  | ๒. จัดอบรมเจ้าหน้าที่ผู้ใช้งานโปรแกรมแบบรายงานผลการปฏิบัติงาน ตามแบบที่ วจ. กำหนด | เพื่อให้เจ้าหน้าที่ผู้ใช้โปรแกรมสามารถบันทึกข้อมูลแบบรายงานผลการปฏิบัติงานของกองทุนฯ ผ่านระบบสารสนเทศสถานีตำรวจ (CRIMES) ได้ | ๑. จัดการอบรมให้ความรู้แก่ผู้ใช้โปรแกรมของหน่วยงานที่ได้รับการจัดสรรเครื่องคอมพิวเตอร์ไม่เพียงพอ ได้แก่ บช.ปส., ตชด.และ บช.ส. รวม ๑๐๐ คน ๒. จัดวิทยากรร่วมกับ โครงการสัมมนาเพื่อพัฒนาบุคลากร กองทุนเพื่อการสืบสวนและสอบสวนคดีอาญา ประจำปีบัญชี ๒๕๖๑ ของ กง. เพื่อให้ความรู้แก่ผู้ใช้โปรแกรมการรายงานผลการปฏิบัติผ่านระบบสารสนเทศสถานีตำรวจ (CRIMES) | เจ้าหน้าที่ผู้ใช้โปรแกรมสามารถบันทึกข้อมูลแบบรายงานผลการปฏิบัติงานกองทุนฯ ผ่านระบบสารสนเทศสถานีตำรวจ(CRIMES) ได้ครบทุกหน่วย | ๙6,๐๐๐ | ศทก. |
| 6.4.4 แก้ไขข้อบกพร่องในโปรแกรมแบบรายงานผลการวิเคราะห์และประเมินผลการปฏิบัติงาน ของกองทุนเพื่อการสืบสวนและสอบสวนคดีอาญา ผ่านระบบสารสนเทศสถานีตำรวจ(CRIMES) | ปรับปรุงระบบสารสนเทศกองทุนให้สามารถสนับสนุนผู้ใช้บริการในระดับต่างๆ | เพื่อให้หน่วยบริหารเงินกองทุนเพื่อการสืบสวนและสอบสวนคดีอาญา มีระบบรายงานผลการปฏิบัติงานกองทุนฯ ผ่านระบบสารสนเทศสถานีตำรวจ(CRIMES) | ๑. จัดทำโปรแกรมรูปแบบรายงานผลการวิเคราะห์และประเมินผลการปฏิบัติงาน กองทุนเพื่อการสืบสวนและสอบสวนคดีอาญา ผ่านระบบสารสนเทศสถานีตำรวจ (CRIMES) ตามแบบที่ วจ. กำหนด ดังนี้ ๑.๑ แบบ กส.๑ ๑.๒ แบบ กส.๒ ๑.๓ แบบรายงานสรุปผลการปฏิบัติงานรายปี/รายไตรมาส ๑.๔ แบบรายงานสรุปข้อมูลคดีสำคัญ 1.5 จัดประชุมร่วมกันระหว่าง ศทก. และ วจ. เพื่อติดตามผลการใช้งานโปรแกรมทุกไตรมาส | ระดับความสำเร็จในการปรับปรุงโปรแกรมให้มีมาตรฐานตรงตามความต้องการของผู้ใช้งาน | ๑๐๖,๗๐๐ | ศทก. |
| 6.4.5 เผยแพร่ประชาสัมพันธ์ข่าวสาร ผลงานของกองทุน เพิ่มช่องทางในการประชาสัมพันธ์ให้ผู้เกี่ยวข้องในกองทุนและประชาชนทั่วไปได้เข้าถึงและรับทราบข่าวสาร | ๑. ปรับปรุงเว็บไซต์กองทุนเพื่อการสืบสวนและสอบสวนคดีอาญา (<http://criminalfund>.police.go.th) ให้สามารถเผยแพร่ความรู้เกี่ยวกับการปฏิบัติงานของกองทุน ให้มีข้อมูลข่าวสารที่ทันสมัย น่าสนใจ ง่ายต่อการเข้าถึงของประชาชนทั่วไป | เพื่อให้ กองทุนฯ มีช่องทางการประชาสัมพันธ์ผลการดำเนินงานกองทุน | ๑. แจ้งอนุกรรมการคณะต่างๆ ให้การสนับสนุนข้อมูลในการประชาสัมพันธ์ข่าวสารกองทุนฯ๒. นำข้อมูลจากอนุกรรมการคณะต่างๆ ลงเว็บไซต์กองทุน ๓. ในทุกต้นปีงบประมาณ สทส.โดย บก.สสท. มีหนังสือแจ้ง บช. ในสังกัด ตร. ให้หน่วยทราบว่า ตร.ได้จัดทำเว็บไซต์กองทุนฯ เพื่อเผยแพร่ข่าวสารเกี่ยวกับการดำเนินงานกองทุนฯ๔. จัดเจ้าหน้าที่ดูแลเว็บไซต์กองทุนฯ จัดทำข่าวประชาสัมพันธ์ กราฟแสดงสถิติการจัดสรรเงินกองทุนฯ ภาพกิจกรรมการดำเนินการประชุมของคณะอนุกรรมการฯ ตลอดจนข้อมูลข่าวสารอื่นที่น่าสนใจ | ร้อยละของผู้เข้าชมเว็บไซต์กองทุน เพิ่มมากขึ้น เมื่อเทียบกับปีที่ผ่านมา คิดเป็นร้อยละ ๒๐ | 100,000 | บก.สสท. |
| 6.4.6 ให้บุคลากรของกองทุน มีสมรรถนะที่เหมาะสม สามารถปฏิบัติงานได้อย่างถูกต้องตามระเบียบและหลักเกณฑ์ที่กำหนด และสอดคล้องกับวัตถุประสงค์ของกองทุน | เพิ่มช่องทางสื่อสารผ่านเฟสบุ๊ค และ Application Line | เพื่อเพิ่มช่องทางการสื่อสารข้อมูลการดำเนินงานกองทุน | ๑. มีหนังสือแจ้งคณะอนุกรรมการส่งผู้แทนเข้าร่วมเป็นสมาชิกเฟสบุ๊ค และ Application Line เพื่อร่วมเป็นผู้ตอบข้อซักถาม คณะละ ๑ คน๒. บก.สสท. มีหนังสือแจ้งให้ผู้เกี่ยวข้องร่วมเป็นสมาชิก โดยมี QR Code ผ่านทางเว็บไซต์กองทุนเพื่อการสืบสวนและสอบสวนคดีอาญา | มีช่องทางสื่อสารภายในกองทุนฯ เพิ่มขึ้นอย่างน้อย 1 ช่องทาง | - | บก.สสท. |

| **เป้าหมาย** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| --- | --- | --- | --- | --- | --- | --- |
| ๖.๔.๗ โครงสร้างการบริหารกองทุน มีความชัดเจนสอดคล้องกับยุทธศาสตร์ เป้าหมาย และพันธกิจของกองทุน | กำหนดปัจจัยพื้นฐานใน การบริหารทรัพยากรบุคคล 1. มีโครงสร้างการบริหารกองทุนและหน่วยบริหารเงินกองทุน ที่ชัดเจนและกำหนดอำนาจหน้าที่รับผิดชอบ  | 1. เพื่อให้หน่วยงานบริหารเงินกองทุนมีโครงสร้างการบริหารกองทุนที่ชัดเจน 2. เพื่อให้หน่วยบริหารเงินกองทุน ทราบถึงอำนาจหน้าที่ที่ชัดเจน | 1. กำหนดโครงสร้างและกำหนดอำนาจหน้าที่รับผิดชอบ 2. เสนอ คณะอนุกรรมการ, คณะกรรมการบริหารฯเพื่อเห็นชอบ  3. ส่งโครงสร้างเสนอกระทรวงการคลังให้ความเห็นชอบ | ร้อยละของหน่วยบริหารเงินกองทุนมีการกำหนดอำนาจหน้าที่รับผิดชอบไม่น้อยกว่าร้อยละ 80 | 500,000 | สกพ.(พท.) |
| 2. การประเมินผลการปฏิบัติงานบุคลากรกองทุนรายบุคคล(ใช้แนวทางการเลื่อนเงินเดือน ครั้งที่ 1 รอบ 6 เดือน ครั้งที่ 2 รอบ 12 เดือน) | เพื่อให้บุคลากรกองทุนเกิดความพึงพอใจในการประเมินผลการปฏิบัติงานของบุคลากรกองทุนที่เป็นมาตรฐานเดียวกัน | 1. กำหนดแนวทางในการประเมินผลการปฏิบัติงานบุคลากรกองทุนรายบุคคล 2. แจ้งเวียนไปยังหน่วยงานบริหารเงินกองทุน 3.ให้หน่วยงานบริหารเงินกองทุนรายงานผลเพื่อรวบรวมเป็นข้อมูล | ร้อยละความพึงพอใจของบุคลากร กองทุนฯเกี่ยวกับการประเมินผลการปฏิบัติงานบุคลากรกองทุนรายบุคคล ไม่น้อยกว่า ร้อยละ 80 |
| 6.4.8 การบริหารทรัพยากรบุคคลของกองทุน มีความชัดเจน สอดคล้องกับยุทธศาสตร์ เป้าหมาย และ พันธกิจของกองทุน | วางแนวทางในการสรรหาบุคลากร การจัดบุคลากรเพื่อทำหน้าที่เบิกจ่ายเงินกองทุนการบริหารเงินกองทุนในหน่วยงานกองทุนให้มีประสิทธิภาพด้วยวิธีการที่เหมาะสม | เพื่อให้ได้บุคลากรที่มีความรู้ ความเข้าใจ เรื่อง การเบิกจ่ายเงินกองทุนได้อย่างมีประสิทธิภาพและเหมาะสม | 1. กำหนดแนวทางในการสรรหาบุคลากรเพื่อทำหน้าที่เบิกจ่ายเงินกองทุน2. แจ้งเวียนไปยังหน่วยงานบริหารเงินกองทุน 3. ให้หน่วยงานบริหารเงินกองทุนรายงายผลเพื่อรวบรวมเป็นข้อมูล | ร้อยละของหน่วยงานกองทุนระดับ บช. ที่มีการวางแนวทางในการสรรหาหรือจัดบุคลากรที่ทำหน้าที่เบิกจ่ายเงินกองทุน ไม่น้อยกว่าร้อยละ 80 |  | สกพ.(พท.) |
| 6.4.9 ระบบการประเมินผลด้านการบริหารและพัฒนาทรัพยากรบุคคลมีความชัดเจน เป็นรูปธรรม และสามารถนำไปใช้ประโยชน์ได้ในเชิงการบริหาร | 1. ชี้แจงแนวทางและวิธีการประเมินผลการปฏิบัติงานของบุคลากรกองทุน | เพื่อให้การประเมินผลการปฏิบัติราชการของข้าราชการตำรวจที่ปฏิบัติงานกองทุน เป็นไปในแนวทางเดียวกัน | 1. กำหนดแนวทางและวิธีการประเมินผลการปฏิบัติงานของบุคลากรกองทุน 2. แจ้งเวียนไปยังหน่วยงานบริหารเงินกองทุน 3. ให้หน่วยงานบริหารเงินกองทุนรายงานผลเพื่อรวบรวมเป็นข้อมูล | ร้อยละของบุคลากรกองทุน ได้รับทราบแนวทางการปฏิบัติ ไม่น้อยกว่าร้อยละ ๘๐ |  | สกพ.(พท.) |
| 2. ผลการปฏิบัติงานกองทุนด้านต่าง ๆ - ผลการดำเนินงานด้านการเงิน - ผลการดำเนินงานด้านปฏิบัติการ - ด้านการบริหารทรัพยากรบุคคลผ่านระบบออนไลน์ | เพื่อให้ทราบผลการปฏิบัติด้านการบริหารและพัฒนาทรัพยากรบุคคลอย่างชัดเจนเป็นรูปธรรม | 1. มีหนังสือขอทราบผลการปฏิบัติงานกองทุนด้านต่างๆ 2. นำเสนอรายงานผลการปฏิบัติงานกองทุนด้านต่างๆต่อคณะอนุกรรมการบริหารฯ | ร้อยละของหน่วยงานกองทุนระดับ บช. ที่ได้รับการแจ้งผลการปฏิบัติงาน ไม่น้อยกว่าร้อยละ 80 |
| 6.4.10 บุคลากรของกองทุน มีสมรรถนะที่เหมาะสม สามารถปฏิบัติงานได้อย่างถูกต้องตามระเบียบและ หลักเกณฑ์ที่กำหนด และและสอดคล้องกับวัตถุประสงค์ของกองทุน | 1. โครงการฝึกอบรมหรือสัมมนาเพื่อพัฒนาบุคลากร กองทุนเพื่อการสืบสวนและสอบสวนคดีอาญา | เพื่อให้หัวหน้าและเจ้าหน้าที่หน่วยบริหารเงินกองทุนฯ มีความรู้ความเข้าใจในระเบียบข้อบังคับและหลักเกณฑ์การใช้จ่ายเงินกองทุนฯ ได้อย่างถูกต้อง1. เพื่อให้บุคลากร มีความรู้ความเข้าใจ เรื่องกองทุนเพื่อการสืบสวนและสอบสวนคดีอาญาเพิ่มมากขึ้น 2. เพื่อให้บุคลากร สามารถนำความรู้ที่ได้รับ ไปปฏิบัติงานด้านกองทุนได้อย่างถูกต้องและตรงตามวัตถุประสงค์ของกองทุน | 1. กำหนดแผนการฝึกอบรม 2. ขออนุมัติโครงการ 3. ประเมินผลก่อนเข้ารับการฝึกอบรม 4. ดำเนินการฝึกอบรม 5. ประเมินผลหลังเข้ารับการฝึกอบรม 6. รายงานผลการฝึกอบรม | ผู้เข้ารับการฝึกอบรม มีความรู้ความเข้าใจเกี่ยวกับงานของกองทุนไม่น้อยกว่า ร้อยละ 80 | เป็นข้อมูลจากหน่วย กง. | สกพ.(พท.) |
| 2. การเพิ่มเติมหัวข้อวิชาหรือเนื้อหาเกี่ยวกับการบริหารจัดการกองทุนในหลักสูตรต่างๆของ ตร. ทั้งในระดับชั้นสัญญาบัตรและชั้นประทวน เช่น หลักสูตรการเงินและงบประมาณ, การส่งกำลังบำรุง, งานธุรการและกำลังพล, สืบสวนคดีอาญา, สว., ฝอ., ผกก., บตส. ฯลฯ รวมทั้งหลักสูตรการฝึกอบรมอื่นๆ ที่หน่วยงานจัดให้มีขึ้น นอกเหนือจากหลักสูตรของ ตร. | 1. กำหนดวิชาหรือเนื้อหาที่จะเพิ่มเติม 2. เพิ่มเติมวิชาลงในหลักสูตรต่างๆ | จำนวนหลักสูตรที่มีการเพิ่มเติมวิชา 10 หลักสูตร  |  |  |
| ๖.๔.11 เพื่อให้หน่วยงานที่เกี่ยวข้องสามารถนำหลักการบริหารความเสี่ยงและการควบคุมภายในมาพัฒนาการบริหารจัดการกองทุนให้มีประสิทธิภาพยิ่งขึ้น | 1. จัดทำแผนการบริหารความเสี่ยงและแผนการประเมินผลการควบคุมภายในกองทุนเพื่อการสืบสวนและสอบสวนคดีอาญา | 1. เพื่อให้การกำกับ ดูแล และประเมินความเสี่ยงในการบริหารและการดำเนินงานของกองทุนฯ มีมาตรฐานและเป็นไปในทิศทางเดียวกัน2. เพื่อให้มีการสอบทานและวิเคราะห์งบการเงินของกองทุนฯ โดยพิจารณาความเสี่ยงที่มีอยู่ให้ถูกต้อง น่าเชื่อถือ รวมทั้งป้องกันความเสียหายจากความเสี่ยงที่อาจจะเกิดขึ้น | 1. ทบทวน วิเคราะห์แผนบริหารความเสี่ยงและแผนการประเมินผลการควบคุมภายในกองทุนเพื่อการสืบสวนและสอบสวนคดีอาญา 2. จัดทำแผนบริหารความเสี่ยงและแผนการประเมินผลการควบคุมภายในของกองทุนเพื่อการสืบสวนและสอบสวนคดีอาญา ดำเนินการใน ต.ค.60-เม.ย.61 3. การติดตามและประเมินผลการดำเนินงานตามแผนดำเนินการใน เม.ย.61-ก.ย.61 | ระดับความสำเร็จของการจัดทำแผนบริหารความเสี่ยงและแผนการประเมินผลการควบคุมภายในกองทุน | 500,000 | ยศ. |
| 2. จัดทำคู่มือการบริหารความเสี่ยงและการประเมินผลการควบคุมภายในกองทุนเพื่อการสืบสวนและสอบสวนคดีอาญา | เพื่อให้คณะกรรมการ คณะอนุกรรมการ ผู้บริหาร หน่วยบริหารเงินกองทุนที่เกี่ยวข้อง มีคู่มือการบริหารความเสี่ยงและการควบคุมภายในสำหรับควบคุม ใช้ในการปฏิบัติงาน | 1. ทบทวนคู่มือการบริหารความเสี่ยงและการประเมินผลการควบคุมภายในกองทุนเพื่อการสืบสวนและสอบสวนคดีอาญา 2. จัดทำคู่มือการบริหารความเสี่ยงและการประเมินผลการควบคุมภายในกองทุนเพื่อการสืบสวนและสอบสวนคดีอาญา และแจกจ่ายดำเนินการใน ต.ค.60-เม.ย.61  | ระดับความสำเร็จของการจัดทำคู่มือการบริหารความเสี่ยงและการประเมินผลการควบคุมภายในกองทุนเพื่อการสืบสวนและสอบสวนคดีอาญา |

| **เป้าประสงค์** | **แผนงาน/โครงการ/กิจกรรม** | **วัตถุประสงค์** | **ขั้นตอน** | **ตัวชี้วัด** | **งบประมาณ** | **หน่วยรับผิดชอบ** |
| --- | --- | --- | --- | --- | --- | --- |
| ๖.๔.12 เพื่อให้หน่วยบริหารงานกองทุนได้รับการตรวจสอบตามแผนการตรวจราชการ | ตรวจสอบผลการใช้จ่ายเงินและผลการปฏิบัติของหน่วยงานที่ได้รับการจัดสรรเงินกองทุนให้เป็นไปตามวัตถุประสงค์ของกองทุนและหลักเกณฑ์การจ่ายเงินที่ระเบียบกำหนด | เพื่อสอบทานการปฏิบัติในประเด็นการตรวจสอบว่าเป็นไปตามระเบียบฯ ที่เกี่ยวข้อง | 1. ตรวจสอบตามแผนการตรวจสอบที่กำหนด 2. สรุปรายงานผลการตรวจสอบ | ร้อยละของหน่วยบริหารเงินกองทุนได้รับการตรวจสอบตามแผนการตรวจสอบที่กำหนด | 500,000 | สตส. |

**๗. การติดตามและรายงานผล**

เพื่อให้การควบคุม ติดตาม ตรวจสอบความก้าวหน้า ปัญหาอุปสรรค รวมถึงความสำเร็จและล้มเหลวของการดำเนินการตามแผนปฏิบัติการ การติดตามและประเมินผลถือเป็นเครื่องมือในการแสดงให้ทราบถึงผลดังกล่าวและนำไปสู่การปรับปรุงแก้ไข ตลอดจนกระตุ้นเตือนให้หน่วยงานต่าง ๆ ในสังกัดสำนักงานตำรวจแห่งชาติ ที่รับผิดชอบได้ดำเนินการไปในทิศทางที่กำหนดไว้ในแผนนี้ โดยในการติดตามผลจะเป็นการติดตามเพื่อทราบความก้าวหน้า ปัญหาอุปสรรคต่าง ๆ ของการปฏิบัติงานตามแผน รวมทั้งกระตุ้น จูงใจให้ผู้ปฏิบัติได้ดำเนินการให้บรรลุผลตามเป้าหมายที่กำหนด โดยให้หน่วยที่เกี่ยวข้องดำเนินการ แล้วรายงานให้คณะกรรมการบริหารกองทุนทราบ

**การรายงานผล**

 ๑. การรายงานผลการใช้จ่ายเงินกองทุนฯ หน่วยรับผิดชอบ กง.

 ๒. การรายงานผลด้านสนองประโยชน์ต่อผู้มีส่วนได้ส่วนเสีย หน่วยรับผิดชอบ วจ.

 ๓. การรายงานผลการวิเคราะห์และประเมินผลการปฏิบัติงานจากการใช้จ่ายเงินกองทุนฯ หน่วยรับผิดชอบ วจ. และ ผอ.

 ๔. การรายงานผลการติดตาม ตรวจสอบ การจัดสรรเงิน การใช้จ่ายเงินและผลการปฏิบัติงานของหน่วยบริหารเงินกองทุนฯ หน่วยรับผิดชอบ สตส.

 ๕. การรายงานผลด้านการพัฒนาบริหารทรัพยากรบุคคล หน่วยรับผิดชอบ สกพ.(พท.)

 ๖. การรายงานการจัดทำแผนบริหารความเสี่ยง และการติดตามประเมินผลการควบคุมภายใน หน่วยรับผิดชอบ ยศ.

 ๗. การรายงานการจัดทำแผนยุทธศาสตร์และแผนปฏิบัติการประจำปี หน่วยรับผิดชอบ ผอ.

 ๘. การรายงานการจัดทำแผนยุทธศาสตร์และแผนปฏิบัติการสารสนเทศประจำปี หน่วยรับผิดชอบ ศทก.

 ๙. การรายงานด้านการพัฒนาระบบเทคโนโลยีงานกองทุนฯ ให้มีประสิทธิภาพ หน่วยรับผิดชอบ ศทก. และ บก.สสท.

---------------------------------------------------------